GiliGold/VAD_KnessetCorpus huggingface dataset:
<חן בר יוסף: התחלף מנהל האגף, התחלף החוקר הראשי של האגף.
<חן בר יוסף: עדיין, אנחנו במחסור עצום של כוח אדם.
<חן בר יוסף: כאשר המכרזים יצאו, אדוני - - -
אמנון כהן: מתי יצאו?
<חן בר יוסף: יצאו בנובמבר מכרזים.
אמנון כהן: אף אחד לא ניגש?
<חן בר יוסף: ניגשו שני אנשים.
<חן בר יוסף: בן אדם.
אמנון כהן: כבוד השר, זאת הבעיה?
אמנון כהן: אז אני אומר, יש לך שר מוכשר, ולכן אתה תפעל, כי גם בנושא קב"סיות בבתי ספר הייתה בעיה, וכבוד השר לקח על עצמו.
אמנון כהן: 3,500 שקלים לקב"סיות לנוער מנותק, לא באו.
אמנון כהן: גם שם.
אמנון כהן: חסרים.
אמנון כהן: ילדים ברחוב, אף אחד לא מטפל.
אמנון כהן: אז גם פה יש לך שר מאד מוכשר.
אמנון כהן: תיעזר בכישוריו ובפוליטיקה שהוא יודע לעשות.
<חן דנוך: אני רוצה להוסיף מילה.
אמנון כהן: הנציבות, חשוב לי עניין הפקחים, כי לא באים לעבוד.
<חן דנוך: אני אתחיל מהמקרו.
<חן דנוך: יש בעיה בשירות המדינה באופן כללי - - -
אמנון כהן: עזבי אותי מהמקרו, תלכי למיקרו.
<חן דנוך: רגע, זהו, פה סיימתי.
<חן דנוך: הייתה ועדה במשרד האנרגיה בראשות - - -
אמנון כהן: יש עוד נושא פתוח, כבוד השר, תבוא עוד פעם.
אמנון כהן: רגע, נשאר עוד נושא פתוח.
סילבן שלום: איזה נושא?
סילבן שלום: שני נושאים יש לנו.
אמנון כהן: לא, יש את נושא הסכנות בשינוע ואחסון הגז הדחוס.
אמנון כהן: המשאיות האלה, פצצה מתקתקת שמסתובבות ברחובות.
נסים זאב: תשאיר את זה לשבוע הבא.
אמנון כהן: שנייה, מי אחראי על זה?
אמנון כהן: שנייה, היא באמצע הדיבור.
אמנון כהן: מי אחראי, שנדע לפעם הבאה.
סילבן שלום: משרד התחבורה.
אמנון כהן: משרד התחבורה, אתה מטפל בזה?
<צבי ורטיקובסקי: זה גם משרד האנרגיה, גם איכות הסביבה, תחבורה.
אמנון כהן: בגז הדחוס אתה מטפל?
אמנון כהן: תביא את כל הדברים לדיון הבא.
אמנון כהן: את ממשיכה ואחריך אתה משפט אחד.
<חן דנוך: אני אומר בקצרה.
<חן דנוך: הייתה ועדה שחשבה איך משלמים, איך מביאים אנשים, איך מביאים באמת מועמדים למכרזים שיש בהם חוסר אמיתי.
<חן דנוך: זה לא רק אצל חן, זה גם במשרדים אחרים.
אמנון כהן: קב"סיות.
<חן דנוך: והוחלט שמשלמים, אין כרגע טבלת שכר שמיועדת רק למהנדסים, כמו כלכלנים בשירות המדינה, אבל כן יש לנו פתרון שנקרא חוזה מומחים.
<חן דנוך: חוזה המומחים הוא לא משהו שאנחנו יכולים לפרסם אותו במכרז, ולכן הם מעלים את הקושי, ואני מבינה את הקושי שיש בלגייס, כי המומחיות - - -
<ורדה אדוארדס: אז למה אין ...
<ורדה אדוארדס: מהנדסים?
<חן דנוך: כי המומחיות של העובד שייקלט, אחרי שהוא נקלט, נבחנת בנציבות שירות המדינה על פי כמה פרמטרים שקבע נציב שירות המדינה.
<חן דנוך: אנחנו כן קולטים, יש מעל 34 מומחים כאלה, מהנדסים, במשרד האנרגיה והמים.
<חן דנוך: זה נכון גם למשרד התחבורה, זה נכון גם למשרד להגנת הסביבה.
אמנון כהן: אבל יש פה קושי.
<ורדה אדוארדס: משרד הכלכלה מתקשה גם הוא.
<חן דנוך: יש קושי נקודתי.
אמנון כהן: אז איך פותרים אותו?
<חן דנוך: ישבנו בחוץ וחשבנו להוסיף משפט, שבעצם ייתן איזה שהוא זרז, להגיש שיתכן וייבחן שכר אחר.
<חן דנוך: אני צריכה לבדוק אותו עם הלשכה המשפטית אצלנו.
אמנון כהן: לדיון הבא בבקשה, תביאי לנו תשובות.
אמנון כהן: ולדיון הבא, אני רוצה שחן יבוא ויגיד קלטתי את כל הפקחים.
<ורדה אדוארדס: אדוני יושב הראש, מילה אחת לעניין הזה, מאחר שאנחנו נתקלים באותה בעיה במשרד הכלכלה, מינהל הבטיחות.
אמנון כהן: שם יושב אח של האח, הוא יכול לטפל בזה גם.
אמנון כהן: תפני אליו, הוא יטפל בזה.
אמנון כהן: האח של אח שם.
אמנון כהן: כן אדוני, משפט אחד.
<אבי פרל: אדוני יושב הראש, אני אבי פרל, מכיר אותך הרבה שנים מהוועדות הקודמות, ואתה כבר חבר בוועדות האלה, ואני מברך אותך, יושב הראש הוועדה לביקורת המדינה, את אדוני השר ואת מבקר המדינה.
<אבי פרל: אדוני, הפתרון, וכמו שכבודו יודע וזוכר מקדמת דנן, הפתרון קודם כל תחרות בענף הגז, הקרטליסטי, המונופוליסטי, המתנהל מאז ועד היום.
<אבי פרל: אדוני יושב הראש, משרד התשתיות גם היום, לצערנו הרב, אינו משתף איתנו פעולה, עם החברות הקטנות.
אמנון כהן: הוא שומע אותך, כן.
<אבי פרל: שיישמע אותי, ואני פניתי אליו ולמנכ"לית שלו ולכל האנשים, ולמנהל מטעמו שנים רבות, והם לא מתייחסים אדוני, בניגוד לחוק.
<אבי פרל: פקיד ממשלה, אפילו לא עונה.
<אבי פרל: אדוני, המצב הוא מאד פשוט.
<אבי פרל: ברגע שתהיה תחרות, ואמר את זה כבוד יושב הראש הקודם, השר שלום שמחון, כל זמן שאין תחרות – לא תהיה בטיחות.
<אבי פרל: אדוני, את החאפרים האלה אפשר לגדוע מיד.
<אבי פרל: בזמן שתהיה תחרות, לא יהיה שווה לאנשים לפנות לחאפרים, תהיה בטיחות ויהיה שיפור.
<אבי פרל: אני מציע אדוני - - -
אמנון כהן: יש נייר?
<אבי פרל: יש נייר.
אמנון כהן: תביא את זה לוועדה.
<אבי פרל: יש נייר ועשרות ניירות.
<אבי פרל: אני לא יודע מה הם עושים.
<אבי פרל: יכול להיות שהם משתמשים בזה כטיוטה.
<אבי פרל: אדוני המבקר עשה עבודה נפלאה.
<אבי פרל: הוא פנה אלי, ואני חוזר ומבקש, משום מה הוא הפסיק את זה, שאנחנו נשתף פעולה, שתקום ועדת חקירה ותראה, ואנחנו נספר בדיוק מה אפשר לעשות, ויש מה לעשות.
אמנון כהן: מר פרל, תודה.
<אבי פרל: כל זמן שלא ישתפו איתנו פעולה - - -
אמנון כהן: אתה תעביר אלינו.
<אבי פרל: אני אמשיך להילחם בעד הרפורמה במדינה, ולשיפור הבטיחות.
אמנון כהן: אתה תשלח לוועדה קודם כל את ההצעות שלך.
אמנון כהן: תשלח ואנחנו כמובן נבחן אותן.
אמנון כהן: המטרה שלנו היא לייעל את המערכות, להכניס כמה שאפשר תחרות, אולי זה באמת יפתור את הבעיה של החאפרים, יכול להיות.
אמנון כהן: אנחנו מסכמים את שלושת הדיונים ביחד.
אמנון כהן: קודם כל תודה רבה לחבר הכנסת נסים זאב, שהעלה את הנושא הזה לסדר היום של הוועדה.
סילבן שלום: שנשאר כל הישיבה.
סילבן שלום: כל הכבוד.
אמנון כהן: כן, ישב פה מהתחלה ועד הסוף.
סילבן שלום: אני מכיר כאלה שבאים עם הצעות לסדר, מעלים את ההצעה שלהם, אפילו לא מקשיבים והולכים הלאה.
אמנון כהן: בש"ס חברי הכנסת רציניים.
נסים זאב: אני נדבקתי בו כמו איזה מגנט.
אמנון כהן: תן לי לסכם.
אמנון כהן: כבוד מבקר המדינה, אני מודה לך על הדו"ח החשוב הזה שהכנתם, ואנחנו נקיים דיון המשך.
אמנון כהן: כבודו יבוא שוב?
סילבן שלום: אם יתאפשר.
אמנון כהן: אם יתאפשר לך, תבוא שוב.
יוסף שפירא: במילים אחרות: תן גז.
אמנון כהן: לגבי הדיון הקודם בנושא הדס"ל למטוסים, אנחנו מבקשים, כמו שביקשתי ממשרד הכלכלה להביא לנו את כל התכתובת הזאת, שאתם מסמיכים את אחת המעבדות יחד עם חן, עם מינהל הדלק, תמצאו את הנוסחה המתאימה, שהכל ייעשה, גם אם כמו שאמרו כאן – יכול להיות שיש כשרות או אין כשרות – להסמיך כדי שהכל יהיה תקין בסוף ואם חס וחלילה יש בעיה, אנחנו יודעים לשים אצבע.
אמנון כהן: אתה אחראי, קיבלת הסמכה, על כן אתה אחראי על הנושא הזה.
אמנון כהן: הדברים האלה חייבים להיעשות.
אמנון כהן: לא צריך להסתכל על החור של הגרוש, על הסכום של אגרה כזו או אחרת.
אמנון כהן: הדבר הוא מאד רציני על פני זה שנחסוך כמה גרושים, ובסוף חס וחלילה יכול לקרות מקרה כלשהו, כמו שדיברנו בעניין המטוסים.
נסים זאב: אל תדאג, הם יעלו את המחירים במקביל.
אמנון כהן: לגבי נהלים ותקן התחזוקה שדיברנו עליו, אנחנו רוצים תוך ארבעה חודשים לקבל את הדיווח בעניין זהon-line מה קורה.
אמנון כהן: תבחנו גם את הנוהל שהפצתם בנובמבר או אוקטובר 2013, ותנו לנו דיווח איך החברות מתנהגות, איך זה מתנהל, איך זה הולך.
אמנון כהן: לנו מאד חשוב לעקוב אחרי הדברים האלה.
אמנון כהן: בנושא ההסמכה דיברנו.
סילבן שלום: רמת ענישה.
אמנון כהן: אני מגיע למשרד המשפטים.
אמנון כהן: ממשרד המשפטים אנחנו מבקשים, וזו בקשה לשרת המשפטים, שאנחנו מבקשים למצוא את המינוח בנושא הגז, לא המקל, אלא המחמיר, לגבי הענישה, בעיקר כלפי חאפרים.
אמנון כהן: לא להסתכל אם אולי מדובר במסכן, או ששמים איזה שהוא קוף שם בחזית, שהוא כביכול החאפר, אבל בסוף, מאחוריו יש איזה ארגון פשע ענק שמתפעל את כל המערכת הזאת.
אמנון כהן: אנחנו יודעים איך הם עובדים.
אמנון כהן: לכן אסור פה לרחם ופה צריך לתת ענישה כבדה ביותר, על מנת שיראו ויראו.
אמנון כהן: אנחנו חייבים לגדוע את התופעה, אם על ידי תחרות, אם על ידי קנסות.
אמנון כהן: אני מברך את משרד המשפטים, משרד התשתיות ומינהל הדלק, על כך שאתם מביאים את התקנות לוועדת הכלכלה.
אמנון כהן: אנחנו נתמוך ונדבר גם עם יושב ראש הוועדה, ונבקש שהדברים האלה יעברו.
אמנון כהן: בדיון בוועדת הכלכלה תראו אם אתם יכולים לשפר את הדברים שהתייחסנו אליהם כאן בדיון, לשפר דברים, להכניס את הדברים.
אמנון כהן: גם בנושא סנקציות כלכליות, חשוב מאד נושא יראו ויראו.
נסים זאב: לא, זה רק אצל החרדים סנקציות כלכליות.
אמנון כהן: לגבי המיכל הזה שעומד בחוץ, שתהיה יראה כזאת לבן אדם ששם אותו שם, שיוטל עליו קנס שלא יהיה לו שווה בכלל להוציא אותו החוצה, או בכלל להתעסק בזה.
אמנון כהן: לכן נסתכל על הפן הזה, על יראו ויראו.
אמנון כהן: אם אתה מחמיר את זה מא', אתה כבר לא נותן לו אפשרות להכניס את זה.
אמנון כהן: לא צריך לתפוס את הגנב.
אמנון כהן: לפעמים טיפול מונע גורם לכך שלא יהיה כדאי להתעסק בדברים האלה.
אמנון כהן: גם לגבי המשטרה, אנחנו רוצים באמת שיתוף עפולה שלכם.
אמנון כהן: ראיתי פה שמתחילים להדק את שיתוף הפעולה בעניינים האלה.
אמנון כהן: אנחנו רוצים לראות יותר תיקים שמוגשים, ולעשות עבודה מכינה.
אמנון כהן: הם למדו כבר את כל הטריקים, הם יודעים לעשות את השימוע ולהראות את עצמם מסכנים בפני השופטים, ואז למעשה השופט מרחם.
אמנון כהן: אנחנו רוצים מהפן לחזק אותם, אבל מבחינה ראייתית חייבים להביא את כל החומרים האלה, על מנת לגדוע גם בצד הזה את הדברים האלה.
אמנון כהן: כמו שהבטחתי יהיה דיון המשך, אנחנו נתאם עם השר ועם המנכ"לית, ואולי נוסיף נושא נוסף בעניין הדלק, כי ישנם עוד נושאים, יש עוד דו"חות בנושא גז טבעי.
אמנון כהן: נעשה המשך דיון בעניינים אלה ובעניין אספקת גז טבעי.
אמנון כהן: תודה רבה, אני מודה לשר, הקדוש ברוך הוא ישלח לך רפואה שלמה ובעזרת השם בתפקידך הרם והנישא גם בעתיד בעזרת השם.
אמנון כהן: אנחנו דנים בשורה של נושאים הקשורים למפוני גוש קטין: 1.
אמנון כהן: דוח מבקר המדינה על היבטים בטיפול במפוני "גוש קטיף" בעקבות ההתנתקות (ינואר 2009) - ישיבת מעקב.
אמנון כהן: דוח ועדת החקירה הממלכתית בנושא טיפולן של הרשויות המוסמכות במפוני גוש קטיף וצפון השומרון - ישיבת מעקב.
אמנון כהן: אופן התנהלות מינהל תנופה והוועדה המיוחדת בהקשר לפיצוי העסקים אשר פונו מאזור ארז.
אמנון כהן: 4 .
אמנון כהן: מצב התושבים בנווה ים.
אמנון כהן: הוועדה ריכזה את כל הנושאים הקשורים לנושא מפוני גוש קטיף.
אמנון כהן: אני מקדם בברכה את שר השיכון והבינוי של מדינת ישראל שאחראי גם על מנהלת תנופה.
אמנון כהן: נרצה לשמוע כאן מה לא טופל עדיין.
אמנון כהן: כבוד השר יעדכן את הוועדה היכן הדברים עומדים.
אמנון כהן: בגדול שנדע שהמדינה שקיבלה החלטה בשנת 2005 לפנות את כל האזור הזה, מבחינתי כאיש ציבור זו החלטה אכזרית ביותר.
אמנון כהן: עקרנו ישובים, עקרנו תושבים, צריך לתת להם מענה ומענה מידי הן מבחינת מגורים והן מבחינת מוסדות חינוך, תעסוקה, מבחינת אזורי התעסוקה שהיו באזור.
אמנון כהן: מדינה, כמו שהיא מתנהלת בכל דבר, לוקח לה זמן, אנחנו כמעט עשור בנושא הזה, 9 שנים והטיפול הזה עדיין לא הסתיים.
אמנון כהן: אתה הייתה כאן יושב ראש וועדת ביקורת.
אמנון כהן: אני עברתי על הפרוטוקולים של הדיונים, כל אחד דיבר בעד עצמו וכל אחד כאן הוא עולם ומלואו.
אמנון כהן: מצד אחד אני יכול לשבח את השלטון המקומי, את הרשויות המקומיות והמועצות האזוריות שניסו לעזור ולסייע.
אמנון כהן: כאן צריך להיות סיוע שלטוני וראיה מערכתית.
אמנון כהן: ברשותכם ניתן למספר אנשים שפנו לוועדה להגיד בקצרה איפה הדברים לא מתוקנים.
אמנון כהן: על מה שתוקן אנחנו מברכים, מברכים את כל העוסקים במלאכה, את השר, את הממשלה, את הרשויות המקומיות.
אמנון כהן: איפה יש דברים שצריכים עדיין תיקון, את זה נרצה לשמוע.
אמנון כהן: כמו כן נשמע עדכונים מהשר.
אמנון כהן: הראשון שפנה לוועדה, יוסי דיין, בבקשה אדוני.
אמנון כהן: מה שלומך יוסי.
אמנון כהן: בבקשה בקצרה ולעניין איפה עדיין יש בעיות.
<יוסי דיין: ראשית אני מודה לראש הוועדה שזימן את הוועדה ולחברנו, אחינו, ידידנו השר אורי אריאל שיוזם ועוזר לנו מתחילת הדרך.
<יוסי דיין: הבעיה העיקרית שאני רוצה לעלות, חברתי עורכת הדין ישראלה אלימלך תדבר עליה, והוא בעיקר שבעצם הוועדות לא פועלות כסדרן.
<יוסי דיין: אני אזכיר את חבר הכנסת חיים אורון (ג'ומס) ידידינו שעשה רבות ושהיה בוועדת הכספים כשחוקקו את חוק פינוי - - -
<שר הבינוי והשיכון אורי יהודה אריאל: קודם גירש ואחר כך דאג.
<שר הבינוי והשיכון אורי יהודה אריאל: חלוקת עבודה צודקת.
<יוסי דיין: צודק בהחלט.
<יוסי דיין: אבל במילה אחרת הוא עזר לנו, הוא רצה לעזור לנו כשאמר שכשנצא, הוא התכוון שנצא עם נעלי בית ונחזור לנעלי הבית ועם זאת הוא גירש, ידועות עמדותיו.
<יוסי דיין: מצד שני הוא ישב בוועדות, בוועדת החוק.
<יוסי דיין: הוא וכולם הבינו שהחוק לא מושלם ולכן החליטו להקים ועדות מיוחדות.
<יוסי דיין: ועדות מיוחדות לא קמו.
<יוסי דיין: קמה ועדה אחת שבקושי מתפקדת.
<יוסי דיין: היום ראש הוועדה לא נמצא בשטח וזאת הבעיה העיקרית.
<יוסי דיין: זה בקצרה.
אמנון כהן: עורכת הדין ישראלה אלימלך בבקשה גברתי בקצרה, ארצה לשמוע את כולם וגם הבטחתי לשר שנקיים דיון קצר לעדכון.
<ישראלה אלימלך: כמו שנאמר פה אנחנו 8 שנים אחרי ההתנתקות.
<ישראלה אלימלך: אזור התעשייה ארז פונה, אזור התעשייה לא הוקם מחדש.
<ישראלה אלימלך: העסקים נתקלו כבר מתחילת הדרך בבעייתיות.
<ישראלה אלימלך: הבעייתיות נבעה מהחוק בין היתר בעקבות כך הוקמה ועדת החקירה הממלכתית שקבעה, בין שאר הדברים שהיא קבעה, ששיקול הדעת של הועדה המיוחדת כפי שהוא מופעל, הוא מאוד מאוד מצומצם.
<ישראלה אלימלך: בהחלט היה איזה שינוי, היה איזה אור בקצה המנהרה ולבסוף התברר שזו רכבת.
<ישראלה אלימלך: גם אחרי שתוקן החוק וכבר יודעים כמה שווה מטר בנייה, מה עושים היום?
<ישראלה אלימלך: – אתה מגיע לוועדה המיוחדת ושמים לך חסם – לא מאפשרים לעסקים לקבל פיצוי.
<ישראלה אלימלך: אומרים להם "לא הגשת במועד, יש התיישנות" – על פי "חוק ההתנקות" ההתיישנות היא קצרה אז עסקים לא יכולים להגיע כדי לקבל את הפיצוי.
<ישראלה אלימלך: הוועדה סבורה, מדינת ישראל סבורה שמגיע להם, אז הם צריכים ללכת לבית המשפט ולבקש, וכשמגיעים בסופו של יום, מי שיוכל לממן ההליך המשפטי, בית המשפט קובע שהוא יכול להגיש תביעה על פי תיקון החוק - - -
אמנון כהן: שנייה, אז אנחנו אומרים שאזור תעשייה ארז שפיננו יש לפצות את האנשים, מה הדרך הפיצוי שהמדינה קבעה?
<ישראלה אלימלך: היא קבעה זה על פי הספרים, הסתבר שאנשים בנו לבד ולכן זה לא נרשם בספרים, ולכן הפיצוי היה אפס שקלים למטר.
<ישראלה אלימלך: אתה רואה בניין, אתה רואה אותו בעיניים - - -
אמנון כהן: כי לא מילאו את הבקשה מסודר.
<ישראלה אלימלך: לא.
<ישראלה אלימלך: הדיווח לרשות המס לא היה דיווח כי לא רשמת את זה כבניין, רשמת את זה כהוצאות, קנית מהשטחים ולא קיבלת חשבונית?
<ישראלה אלימלך: - אתה לא יכול לרשום.
<ישראלה אלימלך: זה היה הקושי בחוק.
<ישראלה אלימלך: ידענו את הקושי הזה, לימים תוקן תיקון 4.
<ישראלה אלימלך: תיקון 4 קבע חמישה דרגות של מבנים.
<ישראלה אלימלך: אגב, לא לצורך פיצוי חלילה, אלא לצורך הקמה מחדש.
<ישראלה אלימלך: כך שהחוק כפי שהוא גם היום לא נותן פיצוי לעסקים המפונים.
<ישראלה אלימלך: אלא מה?
<ישראלה אלימלך: – באה הוועדה בכיוון חיובי ואמרה, הרי אומרים לנו כמה שווה כל מטר מבנה, אז אנחנו ניתן איזה פיצוי על סמך אותו סעיף שמאפשר פיצוי בגין הקמה מחדש.
<ישראלה אלימלך: ראוי היה שבית המחוקקים יקבע, כמו שקבע לגבי בתי מגורים, ראוי היה שהמחוקק יקבע פיצוי בגין מטר פיצוי כמו שקבעו לבתי מגורים.
<ישראלה אלימלך: לא זה מה שעשו.
<ישראלה אלימלך: הועדה הרחיבה את הפתח וקבעה 'אנחנו נשתמש באותה תוספת שישית'.
<ישראלה אלימלך: אנחנו, שסוף סוף אחרי החסמים מצליחים להגיע לוועדה, מה עושה הוועדה?
<ישראלה אלימלך: – היא נותנת פיצוי?
<ישראלה אלימלך: – לא.
<ישראלה אלימלך: היא קובעת 'אתם צריכים להוכיח שאתם לא עבריינים'.
<ישראלה אלימלך: באים כל המופנים, לא רק שפינו אותם ולא נתנו להם פיצוי, צריכים להוכיח שהם לא עבריינים.
<ישראלה אלימלך: כל מי שמבין קצת בדין הפלילי, כשמדינת ישראל רוצה לקרוא למישהו עבריין, מה היא עושה?
<ישראלה אלימלך: - היא מגישה כתב אישום.
<ישראלה אלימלך: נגדנו לא הגישו כתב אישום, נגד המפונים לא הגישו כתב אישום.
<ישראלה אלימלך: עכשיו אנחנו עומדים במצב שאנחנו צריכים להתגונן.
<ישראלה אלימלך: כלומר, גם היום אחרי שחלק עברו את החסמים, הרוב לא עברו, היום בא מבנה שרוצה להגיע לוועדה המיוחדת ורוצה לקבל פיצוי תופסת שישית הוא לא יכול.
אמנון כהן: כמה מתוך כל אלה שהיו באזור תעשייה ארז שוקמו?
<ישראלה אלימלך: הרוב המכריע לא שוקם.
<ישראלה אלימלך: חד וחלק.
<ישראלה אלימלך: אחרי שאנחנו מגיעים וגם אומרים שאנחנו עבריינים וגם מפחיתים את הפיצוי, ברור לנו שזה מנוגד לחוק, הרי המנהלת נועדה לפצות ולא להעניש.
<ישראלה אלימלך: המנהלת לא עומדת פה כדי לתת לנו קנס במקום רשויות המס.
<ישראלה אלימלך: גם כשאנחנו מגיעים לקבל החלטה, לוקח לכך שנה.
<ישראלה אלימלך: המועדים לא סבירים בעליל, ההחלטות לא ניתנות, הפיצוי בסופו של דבר לא ניתן.
<ישראלה אלימלך: אנחנו גם עברנו ממערכת של תשלום בחשבות של משרד ראש הממשלה למנהלת משרד השיכון והבינוי וזה יוצר קושי.
<ישראלה אלימלך: הכוונה הייתה חיובית, אבל כנראה שזו הדרך לגיהינום.
<ישראלה אלימלך: הדבר שהכי מפריע בסופו של יום, אני הולכת כדבר שבשגרה, פעם בשבוע אני במנהלת.
<ישראלה אלימלך: אתה נכנס אין אף אחד, אין מנהל.
<ישראלה אלימלך: כל הזמן צריך להיות מנהל במקום.
אמנון כהן: יש שר מוכשר, לא צריך מנהל.
<ישראלה אלימלך: כולנו מכירים ומוכרים, אין לנו מילה רע לומר על השר.
<ישראלה אלימלך: אבל במנהלת - - -
אמנון כהן: ישראלה תודה רבה.
אמנון כהן: כעת אנחנו רוצים לשמוע את קהילת אל-הים, קיבוץ אל-הים.
אמנון כהן: רצו העברה וכל הסיפור הזה.
אמנון כהן: בבקשה בקצרה, נרצה לשמוע את עיקר הבעיה ובהמשך נשמע את התשובות.
<רמי אבידע: הסכם ההעתקה נחתם ב- 8/2011.
<רמי אבידע: הסכם העתקה הוא בין הקיבוץ למדינה והמופנים.
<רמי אבידע: נחתם גם הסכם עם הקיבוץ לבין המשפחות מדצמבר 2009 ינואר 2010, לפני למעלה מארבע שנים.
<רמי אבידע: המגרשים שמגיעים אל אל-הים זהו, אנחנו יודעים מהם, הם מגודרים.
<רמי אבידע: חברי הגרעין חתמו על כל מה שהם היו צריכים לחתום, הם עמדו בכל מה שהם היו אמורים לעשות.
<רמי אבידע: עד היום לא התחילו בשום עבודות תשתית ופיתוח במקום.
<רמי אבידע: הכסף עבור התשתיות של חברי הגרעין, חלק מזה זה כסף שהמדינה מחזיקה אותו עבור התשתיות והפיתוח והחלק האחר זה כסף שאנשים הפקידו בנאמנות כפי שהיה בהסכם.
<רמי אבידע: טכנית אפשר לבצע את התשתיות במתחם הגרעין, בפועל זה לא מבוצע.
<רמי אבידע: ישנו מכתב מלשכת שר השיכון עוד מאוגוסט 2012 שאומר שאם עד סוף החודש לא תהייה התקדמות, אז שיתחילו בביצוע התשתיות חלקית, הביצוע שיעשה יעשה במתחם של המופנים בלבד.
<רמי אבידע: אנחנו עומדים גם היום באותו מצב אחרי למעלה מארבע שנים של חתימה עם הקיבוץ - - -
אמנון כהן: מה הסיבה לדעתך?
<רמי אבידע: הסיבה שאנחנו חושבים, לא רוצים להטיל האשמות באף אחד, אנחנו לא רוצים להגיד - - -
אמנון כהן: למה הטרקטורים לא עולים לשטח?
<רמי אבידע: אולי שיתנו לנו את ההסבר.
<רמי אבידע: אני מניח, היה ועד ממונה בקיבוץ, לפני כשנה מונה שם מפרק מפעיל.
<רמי אבידע: לטעמנו, המפרק המפעיל הוא ת"פ (תחת פיקוד) רשם העמותות, הוא לא כפוף לבתי המשפט, הוא כפוף לרשם העמותות.
אמנון כהן: הוא לא כפוף לאף אחד.
<רמי אבידע: לא.
<רמי אבידע: הוא כפוף לרשם העמותות.
אמנון כהן: הוא כתב לי מכתב שהוא רשות שיפוטית.
אמנון כהן: כך הוא אומר.
<רמי אבידע: הוא לא רשות שיפוטית, הוא כפוף לרשם העמותות.
<רמי אבידע: גם הרשם הוא לא רשות שיפוטית.
<רמי אבידע: עם כל הכבוד הרשם הוא גורם מינהלי.
<רמי אבידע: אני אסביר את הנקודה.
<רמי אבידע: הוא יכול לכתוב מה שהוא רוצה.
<רמי אבידע: הרשם זה עובד מדינה, פקיד מדינה, במכוון לפי פקודת אגודות שיתופיות פירוק אגודה לא מתבצע באמצעות בתי משפט אלא באמצעות רשם העמותות.
<רמי אבידע: זה החריג של הכלל של התאגידים.
אמנון כהן: הוא הבעיה, זה מה שאתה אומר?
<רמי אבידע: אני לא אמרתי מי הבעיה.
<רמי אבידע: אמרתי שהבעיה - - -
אמנון כהן: אני צריך לפתור בעיה, אני צריך להבין את הבעיה.
אמנון כהן: אל תפתור אותה.
<רמי אבידע: אנחנו מניחים ששם ישנה בעיה.
אמנון כהן: גברת אתי גבאי, רצית לומר משהו?
אמנון כהן: מי גברתי ומה את מייצגת?
<אסתר גבאי: אני חלק מקהילת נווה-ים.
<אסתר גבאי: אני מייצגת את החברים שגרים בשכירות בקיבוץ כרמיה ועדיין לא הצליחו להגיע לקיבוץ למסגרת הקהילתית.
<אסתר גבאי: יש לנו שלוש משפחות שגרות בקיבוץ כרמיה.
<אסתר גבאי: חוזה השכירות שלהם צריך להסתיים באוגוסט 2014 על פי החלטת בג"צ (בית דין גבוה לצדק) - - -
אמנון כהן: ומה אחר כך?
<אסתר גבאי: אחר כך אנחנו בעצם צריכים להיות באוויר, לא יודעים מה לעשות.
אמנון כהן: ראית את הכתבה היפה, "מקרווילה לוילה?".
<אסתר גבאי: אין קרווילה ואין וילה.
<אסתר גבאי: זה יפה בפרסומת.
<אסתר גבאי: במציאות אנחנו עדיין בקרווילה.
<אסתר גבאי: אנחנו מבקשים שמנהלת תנופה תמשיך את השכירות שלנו מול הקיבוץ עד שאנחנו נתחיל לבנות את הבית שלנו.
אמנון כהן: אליעזר אוירבך.
<אליעזר אוירבך: תודה שאתה לא עוזב את הנושא הזה.
<אליעזר אוירבך: בעבר היו פה עשרות דיונים ובעקבות הדיונים קמה גם ועדת חקירה - - -
אמנון כהן: אליעזר, עד שאחרון האנשים לא יגיד שהוא מסודר, הוועדה הזאת לא תעזוב אתכם.
אמנון כהן: אני ממשיך את השרשרת של השר אורי אריאל.
<אליעזר אוירבך: למי שלא זוכר, ועדת החקירה קבעה בזמנו שהמדינה כשלה בטיפול בעקורים.
<אליעזר אוירבך: אנחנו נמצאים שמונה וחצי שנים אחרי הגירוש.
<אליעזר אוירבך: אתן סקירה קצרה: 50% מהתושבים בבתי הקבע, 30% נמצאים בתהליכי בנייה כאלה ואחרים, 20% עדיין לא התחילו בבניה מסיבות כלשהן ובעיקר מסיבות כלכליות.
<אליעזר אוירבך: לפני שנתיים-שנתיים וחצי חתמנו על הסכם סיום תביעות עם המדינה בנוגע לפיצוי בנושא האישי.
<אליעזר אוירבך: מצד אחד אנחנו מחויבים אליו ומצד שני נותרו נושאים פתוחים שדורשים טיפול מידי.
<אליעזר אוירבך: הייתה ועדת שרים לפני שבועיים שקיבלה החלטות חשובות בנושא שיקום המשפחות וגם קידום ישובי הקבע.
<אליעזר אוירבך: אנחנו צריכים לזכור ולהזכיר לכולם שהאחריות היא של המדינה ולא שלנו.
<אליעזר אוירבך: אנחנו נעשה הכול כדי לעזור ככל שניתן, אבל האחריות היא של המדינה וצריך לקבוע לוחות זמנים, מדדים ולעקוב אחריהם.
<אליעזר אוירבך: אני אבקש לציין ארבעה נושאים שלדעתנו נשארו פתוחים וצריכים טיפול דחוף.
<אליעזר אוירבך: ראשית נווה-ים מה שהעלו כאן החברים.
<אליעזר אוירבך: סיפורים יש לי מפה עד פתח תקווה.
<אליעזר אוירבך: הנושא הזה חייב להיגמר היום, לא היום אלא לפני כמה חודשים, צריך לגומר את זה כמה שיותר מהר.
<אליעזר אוירבך: עד שהנושא הזה ייגמר יש כמה דברים מאוד פשוטים, כמו נושא ביטחון.
<אליעזר אוירבך: הם גרים שם בקרוואנים, אין ממ"ד (מרחב מוגן דרתי).
<אליעזר אוירבך: מי שלא יודע איפה זה נווה-הים זה קרוב לעתלית, קרוב חיפה גבול סוריה.
<אליעזר אוירבך: ממ"ד אין להם וזה דבר מינימאלי שחייבים לדאוג עבורם כבר היום.
<אליעזר אוירבך: נושא נוסף שדורש טיפול מידי זה הנושא - - -
<שר הבינוי והשיכון אורי יהודה אריאל: בעידן הטילים זה ליד סוריה.
<אליעזר אוירבך: טיפול פרטני, טיפול באנשים באופן אישי וגם ברמה הקהילתית.
<אליעזר אוירבך: דבר שהיום לא קיים.
<אליעזר אוירבך: העלו פה כבר לפני את נושא, להקים עוד ועדות או לשים בנאדם במשרה מלאה.
<אליעזר אוירבך: לא יתכן שביצוע החלטות נמשכות שנים על גבי שנים.
<אליעזר אוירבך: תקני רבנים – תקני רבנים זה נושא פתוח כבר כמה שנים.
<אליעזר אוירבך: היו הבנות עם משרד הדתות אך לצערנו הרב מימוש בשטח עדיין לא קיים.
אמנון כהן: בנוגע לתקני רבנים לא הבנתי, אני לא בקיא בעניין.
<אליעזר אוירבך: היו רבנים בגוש קטיף, היו קהילות עם תקנים זמניים, יש ישובים שלא עמדו בקריטריונים ופחות זכאים.
<אליעזר אוירבך: לפני כשנה הייתה החלטה להעביר את התקציבים לרשויות הקולטות, היה מנגנון שקבע שיתוף פעולה מלא עם סנכרון מלא בין הרשויות לבין הנהלות הישובים.
<אליעזר אוירבך: אני מציע לבדוק אם הנושא הזה פועל בשטח.
<אליעזר אוירבך: אם זה פועל זה מצוין ואם לא פועל באופן סביר, - - -
אמנון כהן: מיד נשמע אם זה מתבצע.
<אבי פרחן: כבודו, כבוד השר וכבודכם.
<אבי פרחן: התחלתי בהעתקה הזאת עם 31 משפחות, היום בשל השחיקה הנוראית כבר 9 שנים, אנחנו עם 20 משפחות.
<אבי פרחן: המשפחות מתמוטטות ונשחקות וקשה להן מאוד מאוד.
<אבי פרחן: קבענו את ביתנו בנווה-ים ואנחנו גם נקבר בנווה-ים.
<אבי פרחן: אני מבקש לסיים את הסאגה הזאת.
<אבי פרחן: זה באחריות הממשלה.
<אבי פרחן: אורי אריאל, שר השיכון והבינוי, הוא הממשלה.
<אבי פרחן: בנצי ליברמן, רמי הוא הממשלה, רשם האגודות, בנט הוא הממשלה, כל אלה הם הממשלה.
<אבי פרחן: שבו על המדוכה עד שתגמרו את הסאגה הזאת.
<אבי פרחן: מספיק.
<אבי פרחן: אני מבקש מכבודו לקיים ישיבות מעקב פעם בשבועיים ולראות איך מתקדמים עם העניין.
<אבי פרחן: אנחנו בני ערובה של המצב הזה, בני ערובה של הקיבוץ.
אמנון כהן: חברת הכנסת אורית סטרוק בבקשה.
אורית סטרוק: אני מודה לך.
אורית סטרוק: אדוני היושב אני יודעת שאתה רוצה להתקדם ולראות איך פותרים את הבעיות.
אורית סטרוק: אני חושבת שאנחנו לא פטורים מהשאלה איך נוצרו הבעיות.
אורית סטרוק: השאלה איך נוצרו הבעיות קשורה באופן הדוק גם לוועדה הנכבדה שאנחנו יושבים בה כעת.
אורית סטרוק: ביולי 2005, מנהלת הוועדה בטוח זוכרת את זה, היה דיון בוועדת ביקורת המדינה, יושבת ראש הוועדה אז הייתה חברת הכנסת מלי פולישוק בלוך, הדיון היה על שאלת מוכנות המדינה להתנקות.
אורית סטרוק: זה היה שבועות ספורים לפני שהתחילו.
אורית סטרוק: הייתה אז בקשה לדחות את המבצע משום שההערכות אינן מוכנות.
אורית סטרוק: הדיון היה באחד מהאולמות הגדולים, הופיעו בישיבה נציגים מכל הממשלה, הייתה אז הסיסמה הנפלאה המתוקה "יש פתרון לכל מתיישב" - - -
אמנון כהן: ועכשיו מה עושים?
אמנון כהן: נכשלו כולם ובגלל זה החלפנו ממשלה וגם שרים של הבית היהודי בכל הצמתים האלה שיטפלו כמו שצריך.
אמנון כהן: נכון ששמנו אותם בכוונה כדי שיפתרו את הבעיה סוף סוף.
אורית סטרוק: סליחה אדוני היושב ראש, אני חושבת שאנחנו כוועדת הביקורת והמבקר לא פטורים מלשאול את עצמנו מה עשינו אז ואיך אנחנו מתקנים את עצמנו היום.
אורית סטרוק: משום שלפי הנתונים על אז, והיה ברור לכל מי שהשתתף בישיבה אז ששום דבר לא מוכן.
אורית סטרוק: זה היה ברור.
אורית סטרוק: חברת הכנסת מלי פולישוק בלוך אמרה את זה והמבקר שישב לצידה אמר אז שלא נדחה את ההתנקות, ש"לא נדחה" ואפשר לחפש את הפרוטוקולים, אלא לאחר מכן כשזה יגמר הוא יתחיל לבדוק – כלומר, כמבקר המדינה הוא היה יכול לבוא ולומר, סליחה, אנחנו עוצרים את הדבר הזה, לא יכול להיות שאנחנו באים לאמלל אנשים בצורה כזו, לא יתכן שכל המערכות שבועיים לפני התחלת המבצע לא מוכנות.
אורית סטרוק: גברתי מנהלת הוועדה את יכולה לבדוק את זה בפרוטוקולים ואת תראי את זה.
אורית סטרוק: הוא אמר: "אנחנו לא נדחה".
אורית סטרוק: אז לא הייתי חברת כנסת, הייתי פעילה חוץ פרלמנטארית, פניתי ובקשתי.
אורית סטרוק: אמרתי 'אדוני המבקר, ישנם רגעים שמבקר צריך לבצע ביקורת בזמן אמת וגם לעצור מהלכים בזמן אמת ואני מבקשת שתעשה את הדבר הזה' וזה לא קרה.
אורית סטרוק: לכן הכנסת גם צריכה לעשות חשבון נפש איך הגענו למצב שהכנסת לא יודעת למשוך במושכות ברגע הנכון וללחוץ על הבלם ולהגיד 'סליחה עוצרים'.
אורית סטרוק: זה לא יכול להיות שעושים דברים כאלה.
אמנון כהן: אנחנו עצרנו במליאה, אבל זה לעזר לנו.
אמנון כהן: אנחנו הצבענו נגד, אדוני השר.
אורית סטרוק: איך יכול להיות מצב שמבקר המדינה בזמן אמת לא לוחץ על הבלם ואומר, סליחה עוצרים את זה, לא מממשיכים בצורה כזאת.
אורית סטרוק: אני חושבת שמאחר ואנו עלולים להגיע בעניינים כאלה ואחרים למצבים דומים שבהם אנחנו רואים בעת המעשה, או רגע לפני המעשה, שהדברים אינם נעשים וחס וחלילה המדינה עומדת לאמלל אנשים בצורה כזאת או אחרת, לדעת ולהגיד, עוצרים.
אמנון כהן: לא עצרנו וכעת נטפל.
<אליהו אוזן: אליהו אוזן מבני נצרים, חקלאי.
<אליהו אוזן: הייתי מזכיר הישוב עד לפני חודשים ספורים מזה עשר שנים.
<אליהו אוזן: אני אבקש לדבר ברמה העקרונית, אני גם חבר הועד הכללי, אחר כך נדבר על השאר.